open-index/open-wikipedia-markdown huggingface dataset:
Anarkisme

**Anarkisme** nopo nga iso falsafah om iso woyo koposion it au monorimo do rahung iso-iso pogun id aspek kooturan, angkab toi ko koubasanan politik kumaa sosongulun. Id boros suai, anarkisme au monorimo soira haro panansagan do porinta pogun kumaa koposion sosongulun. Woyo pomusarahan diti nogi nga kaanu mongunsub om monokodung do kopomunsaan do pogun. Anarkisme kikotumbayaan do pogun nopo nga iso kotinanan di koligogon om au nuru do haro montok sosongulun toi ko tinimungan tulun. Hogot 'Anarkisme' naanu mantad hogot Yunani *αναρχία* ii kiratia sabaagi aiso "*archons*" id korotian harfiah, ii no tu aiso pomorinta.

Anarkisme kiwaa mogisusuai kawo om koubasanan katanud do mogisusuai perspektif, nga au toinsanai koubasanan di nokopitotongkiad oo koimbulaian. Suai mantad di, aiso kotumbayaan di kaanu popotolinahas do falsafah di igitan do toinsanai anarkis sabab tinimungan diolo oruhai no ingga piagalan. 

## Etimologi, terminologi om definisi

Tadon etimologi do 'anarkisme' nopo nga mantad anarkhia Yunani dipogulu *αναρχία* ii kirati sabaagi 'aiso pomorinta', rati ponogulu 'an-' nopo nga monuku do rati 'aiso' om 'arkhos' nopo nga kirati do 'pomorinta toi ko huguan'. Sugku dohuri '-isme' nopo nga montok monuku pomusarahan toi ko ideologi sosongulun di anarki. Anarkisme noguno id boros English maso toun 1642 om hogot anarki noguno no mantad po di toun 1539; ii kopogowit do rati do poinlongkod do 'akasou'. Ogumu tinimungan id suang Revolusi Perancis di kaanu momolohou do tinimungan sasaapon sabaagi anarkis, sundung pia au toinsanai sasaapon diolo di nopo nga kopipio ko anarkis. Ogumu revolusioner abad ko-19 miagal ko ii William Godwin (1756-1836) om ii Wilhelm Weitling (1808-1871) ii kaanu manahak do kopontukan doktrin anarkis kumaa tinimungan sukod wagu, nga au momoguno do hogot anarkis toi ko anarkisme sabaagi monuku do kondii diolo toi ko kotumbayaan diolo.

## Sukuon
Muzium Komuniti Pogunon

**Muzium Komuniti Pogunon** nopo nga muzeum i poinladsong id Kampung Pogunon. Kampung diti nopo nga poinladsong id watas Penampang id Sabah, Malaysia.

## Sajara
Maamaso pamansayan do iso bongunan tadika kampung id Pogunan di toun 2000, piipiro artifak laid i kohompit do tolu kakanan koinsanan, apat kakanan kapingan piring obulou om opurak kohompit no do mangkuk.  Toinsanan do kakamot diti nopo nga norubaan miampai au tinomod. Id suang do tolu kakanan dii nopo nga haro rata tulun miampai seramik di nokito id tapak di nopo nga mantad China om winonsoi id piolitan do abad ko-16 gisom ko-19. Hopod om tolu kakanan laid nogi nga nukad mantad tana pamalabangan laid id dumbangan do Gereja Tokoro St Joseph id kampung dii.  Iso kakanan di nababak nopo nga kisuang do tulang tulun om mogikaakawo artifak miagal do taparak pirok mantad toun 1885, golong om pongogos tawak i winonsoi mantad taparak pirok nogi nga nokito id suang do kakanan di, nga nababak gama do jengkaut maamaso nokito. Kinoyonon miampai pananda' watu (megalith) nopo nga poinladsong id tapak dumbangan muzium di wagu nogi pinohimagon di toun 2004.

## Kowoowoyoon
Tolu kakanan tagayo miampai tulang tulun di noolu nopo nga pinosolimbou kumaa tutumombului id suang do muzium. Piipiro kakanan suai di norubaan id Pogunon nopo nga pinoopi do Muzium Sabah gama do rontob ginayo id muzium komuniti diti.
Fail:Pogunon_Sabah_Pogunon-Community-Museum-06.jpg|Ponginlumis id wayaan sumuang do muzium.
Fail:Pogunon_Sabah_Pogunon-Community-Museum-03.jpg|Id suang do muzium.
Fail:Pogunon_Sabah_Pogunon-Community-Museum-05.jpg|Rangka tulun di noolu om nokito id suang do kakanan. 
Fail:Pogunon_Sabah_Pogunon-Community-Museum-02.jpg|Watu megalith id dumbangan do muzium.


## Intangai nogi

* Sanarai muzium id Malaysia

## Sukuon


## Noputan labus

* Media di kipionitan miampai Muzium Komuniti id suang do Wikimedia Commons
Kinosaki, Hyōgo

**Kinosaki** (城崎町, Kinosaki-chō) nopo nga iso bandar id watas Kinosaki, Wilayah Hyōgo, Jepun.

## Piisa'an
Id 1 Ngiop 2005, bandar Kinosaki miampai bandar Hidaka, Takeno, Izushi om Tantō, minaan piiso'o sumiliu do iso bandar ii ointutunan sabaagi Toyooka. Mantad di, au no di yolo koingkakat sabaagi iso bandar di iso-iso. Watas Kinosaki kiwaa soginumu 3, 778 mogigion.

## Totombuluyon
Kinosaki nopo nga kinoyonon tumombului montok rumikot id towud waig talasu toi ko roitan sabaagi onsen. Haro nogi iso pakan di nokoingkakat mantad do ngaran dilo, iri no tu pakan onsen, i kiwaa sajara solinaid 1,300 toun. Id toun 1913, monunuat Shiga Naoya rinumikot id Kinosaki om minion hilo solinaid tolu minggu. Mantad kopogianan di, nakaanu yau do inspirasi id suang ponuatan susuyan toniba dau ii kiuhu do "Kinosaki ni te" toi ko "id Kinosaki".

### Kinoyonon do totombuluyon id Onsen
Kiwaa 7 walai popodsuan waig talasu montok tulun ginumuan id Kinosaki Onsen, ii no tu: 

* Kouno-yu
* Mandara-yu
* Goshono-yu
* Ichino-yu
* Yanagi-yu
* Jizou-yu
* Satono-yu

Tutumombului ii modop id kogumuan todopon tradisi jipun (Ryokan) kaanu do pas free montok rumikot id toinsanai popodsuon dilo. Nosili no koubasanan do tutumombului  it modop id Kinosaki Onsen do mimpanau momoguno do yukata montok au papataam timpu soira momoguna do onsen tu nuru po mongolon do rasuk. Wayaan tali gantung id kolimpupuson ralan nopo nga sasakayon do tutumombului montok rumikot id tuntu do nulu Taishi. Nulu Taishi nopo nga bobos kagayat do ginawo tu kiwaa kopokitanan do bandar, pantai om kuil.

### Muzium

Suai mantad onsen, tutumombului nogi nga milo tumombului id Muzium Kraf Jerami Kinosaki, id muzium dilo, kaanu oo tutumombului do kosiwatan momonsoi do kraf jerami. Suai mantad di haro nogi Muzium Sastera Kinosaki montok mongintutun do monunuat mantad id Kinosaki Onsen, om ogumu po kakadayan om kafe. Haro nogi piipiro ahal di kagayat ginawo id kinoyonon diti, lobi lobi po id kadai om id restoran, miagal ko tongkuyu salji, daging lembu tajim om tinanok tontolu onsen.

## Sasakayon

### Korita tapui
Sanin Main Line kiwaa wayaan korita tapui JR mooi id Tokyo, om tumilombus mooi id Osaka kowoyo do wayaan id Fukuchiyama. Korita tapui Direct Express maganu maso 2.5 jaam mantad Osaka mooi Toyooka.

### Ralan tagayo

* Wayaan Kabansaan Jepun 178
* Wayaan Kabansaan Jepun 312
* Wayaan Kabansaan Jepun 426
* Wayaan Kabansaan Jepun 482
* Wayaan Kabansaan Jepun 483


Fail:Kinosaki_Onsen_cherry_blossoms.jpg|Tusak sakura Kinosaki Onsen
Fail:Inside_Goshono-yu_Kinosaki_Onsen.jpg|Suang do Goshono-yu Kinosaki Onsen
Fail:Kinosaki_onsen.jpg|Kinosaki Onsen


## Sukuon

## Link labus

* Toyooka and Kinosaki Onsen official website
* Kinosaki Onsen Ropeway
Erika Karata

**Erika Karata** (唐田 えりか, *Karata Erika*, nosusu do 19 Manom 1997) nopo nga songulun model om mimingkono tondu Jepan ii kikomoi miampai do Flamme om BH Entertainment. Ontok toun 2014, minimpuun o kalaja dau sabaagi model om ontok toun 2017, minimpuun do pemodelan miampai no do kalaja mimingkono dau id Korea Selatan. Projek filom om televisyen ii nointutunan ii kiharo yau nopo nga *Kakugo wa Ii ka Soko no Joshi*, *Asako I & II*, om *[[Arthdal Chronicles]]*.

## Filemografi

### Televisyen

* 2016: *Koe Koi*
* 2018: *Todome no Kiss*
* 2019: *Konatsu Biyori*
* 2019: *Harassment Game*
* 2019: *Arthdal Chronicles*
* 2019: *Byōin de Nenbutsu o Tonaenaide Kudasai*

### Filom

* 2018: *Kakugo wa Ii ka Soko no Joshi*
* 2018: *Asako I & II*
* 2019: *21st Century Girl*
* 2019: *Cheer Boys!!*

## Sukuon
Sei Ashina

**Sei Ashina** (芦名 星, *Ashina Sei*) (nosusu **Igarashi Aya**, 22 Milau 1983 - 14 Manom 2020) nopo nga songulun mimingkono tondu Jepun, ii nointutun tu mingkono id Hime id suang *Kamen Rider Hibiki*. Ointutunan nogi isido miampai kono sabaagi The Girl, songulun gundik ii aiso ngaran, id filom Silk (2007). 

Ontok 14 Manom 2020, norubaan ii Ashina do napatai id suang walai dau id Shinjuku miampai do puru paganakan dau. Agensi dau i Horipro, minongesah abal dii om pinopolombus do kakal po do soriukon o gama dau do napatai.

## Filemografi

### Filom

* *Sekai no Owari* (2004)
* *Kamen Rider Hibiki & The Seven Senki* (2005) - Hime (姫)
* *Silk* (2007) - The Girl
* *Tatoe Sekai ga Owattemo* (2007)
* *Mayu-Kokoro no Hoshi-* (2007)
* *Kamui Gaiden* (2009)
* *NANASE: The Psychic Wanderers* (2010)
* *Tale of Genji: A Thousand Year Engima* (2011)
* *Killing For The Prosecution* (2018)
* *Impossibility Defense* (2018)
* *Perfect World* (2018)
* *AI Hōkai* (2020)

### Televisyen

* *Stand Up!!* (2003)
* *Dollhouse (ドールハウス)* (2004)
* *Kamen Rider Hibiki* (2005)
* *Broccoli (ブロッコリー)* (2006)
* *Tsubasa No Oreta Tenshitachi* (2007)
* *Swan no Baka* (2007)
* *Giragira* (2008)
* *Bloody Monday (ブラッディ・マンデイ)* (2008)
* *Saru Lock* (2009)
* *Untouchable* (2009)
* *Bloody Monday 2* (2010)
* *Watashi wa Shadow* (2011)
* *Nobunaga no Chef* (2013)
* *Nobunaga no Chef 2* (2014)
* *The Emperor's Cook* (2015)
* *Specialist* (2016)

## Sukuon
Beren Saat

**Beren Saat** nosusu ontok 26 Mansak 1984 nopo nga mimingkono filom Turki id suang filom Turki. **Beren Saat** (pomoroitan Turki: [beˈɾen saˈat]) nopo nga mimingkono tondu Turki ii nointutunan do ginumuan maya kono gulu dau sabaagi Yasemin Ünsal id suang siri *Hatırla Sevgili* (2006–08), sabaagi Bihter Yöreoğlu Ziyagil id suang siri Kanal D *Aşk-ı Memnu* (2008–10), sabaagi Fatmagül Ketenci Ilgaz id suang *Fatmagül'ün Suçu Ne?* (2010–12), om sabaagi Derin Çelik/Yağmur Özden id suang drama kisiri *İntikam* (2013–baino), iso pamabakan mantad  siri televisyen *Revenge*.

Nokotorimo isido do duo Gaa Kolibambang Amas om songulun mimingkono tondu ii kotorimo do gaji takawas id Turki.  Ontok toun 2012, mimingkono i Saat sabaagi Bahman Ghobadi id suang filom Rhino Season om miilang kono gulu miampai di Monica Bellucci, mimingkono tondu om model fesyen Itali. Premier sompomogunan montok filom dii nopo nga pinaharo ontok do kapanaandakan Filom Sompomogunan Toronto. 

Kiharo piromutan di Beren Saat ontok diti miampai di Kenan Dogulu, susuminding muzik pop Turki mantad di Mansak 2012. 

## Sukuon
Boros Turki

**Boros Turki** (*Türkçe*) nopo nga iso mantad ogumu boros id sahau do Turkik i gunoon poinsandad id Turki, Cyprus, Bulgaria, Yunani om pogun-pogun suai i nokoumbal nokosuang id pomorintaan do Empayar Uthmaniyah, om nogi piipiro riong emigran id suang Koisa'an Eropah. AU oilaan kopio ginumu moomomoros sandad do boros diti tu okuri data kokomoi boros minoriti mantad Turki. umanud rajah mantad 60 riong i gunoon do hiti, Turki nopo nga boros tina kumaai 80% populasi Turkish, miampai Boros Kurdi sabaagi i bobos ogumu. Sundung do ingkaa, majoriti nopo mantad minoriti linguistik id Turki nga dwibahasa, momoguno Turki sabaagi boros koduo.

## Pomboogian
Boros Turki kohompit id sa'au do paganakan boros Turkik, lobi-lobi po id sub-tinimungan Boros Oghuz. Maya koilaan sandad, Boros Turki kiwaa korotian di akawas miampai do boros-boros suai id sub-tinimungan boros Oghuz miagal ko boros Azerbaijan, Turkmen om Gagauz. 40% mantad momoros boros Turkik nopo nga momoguno so boros Turki .

Boros-boros Turkik nogi nga nokoumbal nikalas id siriba do boros-boros Altaik, nga baino, tinimungan boros diti au no di torimoon.

## Sajara
Boros-boros Oghuz, kohompit no oo boros Turki nopo nga boros di noigitan do tulun-tulun mantad Empayar Saljuk om Turki Oghuz id Anatolia maso abad ko-11 . Koinlaaban do agama silam miampai kohimaganan boros Turki id Empayar Saljuk om Kekhanan Kara-Khanid minaganu do borosmantad boros Arab om boros Parsi sabaagi boros noolos.

Maso Zaman Empayar Uthmaniyah, duo kawo boros Turki nokoimbulai, iri no tu boros Turki montok tinimungan sawat om sastera, ii ointutunan sabaagai boros Turki Utmaniyah om nogi haro boros Turki montok tulun ginumuan iri no tu *kaba Türkçe ("bahasa Turki kasar").* Boros Turki sawat, kiwaa tinimungan hogot toi koi komoiboros di narahung do boros Arab om Parsi gisom au orotian do tinimungan siriba. *Kaba Türkçe* nopo nga kiwaa komoiboros di naanu mantad boros sandad do boros Turki om nosili sabaagi impohon do komoiboros boros Turki Moden.

## Fonem

### Konsonan

### Vokal

## Sukuon

## Basaan tumilombus

* (Turki) Karahan, Leylâ (1996). *Anadolu Ağızlarının Sınıflandırılması*. Türk Dil Kurumu.
* (Inggeris) Brendemoen, B. (1996). "Conference on Turkish in Contact, Netherlands Institute for Advanced Study (NIAS) in the Humanities and Social Sciences, Wassenaar, 5–6 February 1996". Phonological Aspects of Greek-Turkish Language Contact in Trabzon.

## Noputan labus

* Kategori berkenaan Bahasa Turki di Wikimedia Commons
Anna Ishibashi

nopo nga mimingkono om model do Jepun.

## Karaja
Mingkono i Ishibashi starred id filim *Your Friend* ponuhuan di Ryuichi Hiroki ontok 2008.Nakaanu isido gaa' Best New Talent id [Festival Filem Yokohama]] ontok 2008. SOntok toun 2011, mingkono isido id suang filim *Cannonball Wedlock* ponuhuan di Koji Maeda.

## Koposion
Sinumawo i Ishibashi miampai maamamain besbol profesional Yuki Matsui ontok 2018. Ontok Mikat 2020, minopoilo isido kinosusuon tanak koiso diolo, songulun tondu, om ontok 14 Gumas 2022, minogosusu kawagu i Ishibashi do tanak koduo diolo, songulun kusai. 

## Filmografi

### Filim
**Your Friend* (2008) sabaagi Emi Izumi
**[[Akai Ito (film)|Akai Ito]]* (2008) sabaagi Asami Tadokoro
**[[Time Traveller: The Girl Who Leapt Through Time]]* (2010) sabaagi Kazuko Yoshiyama di omulok po
**Cannonball Wedlock* (2011) sabaagi Mika
**[[Paper Flower (film)|Paper Flower]]* (2011) sabaagi Asuka
**My Back Page* (2011) sabaagi Shigeko
**Milocrorze* (2011) sabaagi Yuri
**[[Yume no Kayoiji]]* (2012) sabaagi Mari Miyazawa
**The Millennial Rapture* (2013) sabaagi Yukino
**[[Fuan no Tane]]* (2013) sabaagi Yoko
**Heart Beat* (2013) sabaagi Kayo
**[[Girl in the Sunny Place]]* (2013)
**[[L DK]]* (2014) sabaagi Satsuki Mizuno
**[[Momose, Kocchi wo Muite|My Pretend Girlfriend]]* (2014)
**[[Tremble All You Want]]* (2017)
**The Stand-In Thief* (2017)
**[[Memoirs of a Murderer (film)|Memoirs of a Murderer]]* (2017)
**Linking Love* (2017)
**[[Color Me True]]* (2018)
**Butterfly Sleep* (2018)
**Hatsukoi Loss Time* (2019)

### Televisyen
**[[Akai Ito (TV series)|Akai Ito]]* (TV series) (2008-2009) sabaagi Asami Tadokoro
**[[Ohisama]]* (2011)
**[[Sherlock Holmes (puppetry)|Sherlock Holmes]]* (2014) sabaagi Mary Morstan (voice)
**[[Gunshi Kanbei]]* (2014)
**[[Hana Moyu]]* (2015)
**[[The Emperor's Cook]]* (2015) sabaagi Mitsuko Takahama
**Kenji Miyazawa's Table* (2017) sabaagi Toshi Miyazawa

## Sukuon

## Noputan labus
* 
*
Karatsu Kunchi

**Karatsu Kunchi** (唐津くんち; hogot "kunchi" nopo nga kirati do festival) nopo nga festival Jepun i pohoroon monikid toun id kakadayan Karatsu, Wilayah Saga, id Pulau Kyūshū, Jepun.

## Kokomoi
Karamayan diti, i tumimpuun id sosodopon 2 Milau om olimpupusan do 4 Milau, popokito do porarakan monikid tadau kokomoi hopod om apat *[[hikiyama]]*, pangampung di agayo miampai kibontuk do tupi keledar samurai, rahat bream , naga om makhluk agaras suai,  toinsanan dii nopo nga winonsoi mantad kayu, lakuer om roromu suai. Iti nopo nga ababayan apangkal id suang do kalendar Karatsu, i insaru mamagayat do tulun ginumuan mantad hinggo-hinggo nopo tadon. Soginumu 150,000 gisom 500,000 tulun mantad posorili maamaso tolu tadau koundarangan dii.

Monikid pangampung - mantad limo gisom onom meter, om winagat dau nopo nga duo gisom limo tan - gayatondo tinimungan mogogoit i nopili mantad paganakan di poingion id hopod om apat kinoyonon sombol koubasanan Karatsu, maya do ralan-ralan id kakadayan dii, miampai mimpalak do "En-ya! En-ya! En-ya!" (toi ko' "Yoi-sa! Yoi-sa! Yoi-sa!"), om pamain dram muzik taiko, om nogi pemain suling id sakai do pangampung. Ababayan diti, i pinoindalan do Kuil Shinto sonkinoyonon (miinsomok do poopian do pangampung dii monikid toun), nokoindalan solinaid piipiro abad di baino; kopokitanan maamaso poinghampung dii nopo nga winonsoi id pialatan do 1819 gisom 1876. Di toun 1980, karamayan diti pinatatp sabagi "Kotos Koubasanan Rakyat di Au Okito Kopio nga Oponsol".

## Katayadan do ''hikiyama''
# **The Red lion **(赤獅子) winonsoi id watas Katana-machi (1819)
# **The Green lion **(中町の青獅子) winonsoi id watas Naka-machi (1824)
# **The Turtle and [[Urashima Taro]] **(カメと浦島太郎)id watas Zaimoku-machi (1841)
#*Iti nopo nga okon ko' Taro di pointopot nga permata id penyu diti nopo nga mantad di koinsan wonsoyo
# **Samurai [[Minamoto Yoshitsune]] [[Kabuto]] **(源義経の兜) mantad di Gofuku-machi (1844)
# **The Sea [[bream]]**(鯛) mantad di Uoya-machi (1845)
# **The [[Phoenix (mythology)|Phoenix]]-shaped ship **(鳳凰丸) mantad di Oishi-machi (1846)
# **The Flying [[dragon]] **(飛龍) mantad di Shin-machi (1846)
# **The Golden lion **(金獅子) mantad di Hom-machi (1847)
# **[[Takeda Shingen]] **Kabuto ***'(武田信玄の兜) mantad di Kiwata-machi (1864)
# '''[[Uesugi Kenshin]] '''[[Kabuto]] ***'(上杉謙信の兜) mantad di Hirano-machi (1869)
# **The Drunken [[ogre]] id [[Minamoto Yorimitsu]] Kabuto **(酒呑童子と源頼光の兜) (1869)
# **The Lion on an orb **(珠取獅子) mantad di Kyo-machi (1875)
# **The Tiger-headed [[orca]] **(鯱) mantad di Kako-machi (1876)
# **The Boat of seven treasures **(七宝丸) mantad di Egawa-machi (1876)
# ** Disappeared: The black lion** (黒獅子) mantad di Konya-machi

## Taakanon om koubasanan
Kogumuan panagakan nopo nga momoguno piipiro timpu montok popotounda taakanon montok tongotulun i rumikot id karamayan diti. Iti nopo nga koubasanan di koubasan no powonsoyon.

## Tadauwulan kinaantakan
Kinaantakan diti nopo nga pohoroon antakan 2, 3 om 4 Milau. Tadau ko-3 nopo nga tadau koundarangan kabansaan id Jepun, i lohowon sabaagi Tadau Koubasanan.

## Sukuon

* Japan Atlas: Karatsu Kunchi Festival
* Sightseeing Japanese Festivals
* Fukuoka Now Event Calendar
Nagasaki Kunchi

, om nogi  toi ko' , nopo nga karamayan di bobos otutunan id Nagasaki, Jepun. Iti nopo nga tumimpuun montok mamaramai do timpu magalang id kolimpupuson do abad k0-16 om nokosiliu sabaagi karamayan kuil soira norubaan p Kul Suwa di toun 1614. Ngaran do *kunchi* nopo nga naanu mantad hogot . Id kotimpuunon, karamayan diti nopo nga tumimpuun antakan tadau koturu tulan dii om pohoroon gisom tadau kosiam, pinakakal iti gisom baino sabaagi tadauwulan kotimpuunon do Okunchi di 7 Gumas gisom 9 Gumas.

Tumanud do kotolinahasan tulun songkinoyonon, tudu suai nopo nga montok mogintong tulun Kristian di poinlisok kalapas nantaban o ugama Kristian. Iti nopo otolinahas po gisom baino id suang do adat , soira kinoyonon sombol i poposolimbou nopo nga mongukab walai diolo montok pongintangan tulun ginumuan. Iso koposolimbahan karamayan di bobos otutunan nopo nga Sayau Naga. Id kotimpuunon, sayau diti nopo nga posolimbahon id Totuong Toun Wagu do mogigion Sina Nagasaki. Pinludaan montok karamayan diti nopo nga tumimpuun mantad 1 Madas. Mantad 7 gisom 9 Gumas, koposolimbahan festival, i popokito miampai otolinahas kokomoi mogikaakawo sajara Nagasaki, nakalabai mantad tapak karamayan kuminaa id ralan-ralan om popokito kowoowoyoon karamayan id pointongkop kakadayan.

## Koposolimbahan
Nagasaki Kunchi nopo nga kahangkum no piipiro inus koposolimbahan rakyat, kohompit no do , , , om .

## Intangai nogi
* Karatsu Kunchi

## Sukuon

## Noputan Labus
*  Nagasaki Dento Geino Shinko-kai
*  Nagasaki Kunchi, Nagasaki Shimbun
Yukie Nakama

nopo nga songulun mimingkono di ointutunan id Jepun. Nosusu isido ontok 30 Gumas 1979 id Okinawa, Jepun. Ointutunan isido sabaagi mimingkono id drama TV, Gokusen sabaagi mongingia mantad do paganakan Yakuza. 

## Drama

* Mou gaman dekinai (1996)
* Itazura na Kiss (1996)
* Mokuyou no kaidan #15 (1997) 
* *Dangerous Angel x Death Hunter* (1997) (sabaagi Artis naalap id episod 4)
* *Shiawase iro shashinkan* (1997)
* *Odoru daisousasen saimatsu tokubetsu keikai* (1997)
* *Kamisama mou sukoshi dake* (1998)
* *Hashire koumuin!* (1998)
* *Kimi to ita mirai no tame ni: I'll be Back* (1999)
* *P.S. Genki desu, Shunpei* (1999)
* *Nisennen no koi / Love 2000* (2000)
* *Trick* (2000)
* *FACE: Mishiranu koibito* (2001)
* *Ashita ga arusa* (2001)
* *Uso Koi* (2001)
* *Trick 2* (2002)
* *Gokusen* (2002)
* *Night Hospital byouki wa nemuranai* (2002)
* *Mushashi* (2003)
* *Gokusen Special Sayonara 3-nen D-gumi ... Yankumi namida no sotsugyoshiki* (2003)
* *Kao* (2003)
* *Satoukibi batake no uta / Songs from the Canefield* (2003)
* *Trick 3* (2003)
* *Ranpo R* (2004) (Artis jemputan dalam episod 3)
* *Tokyo Wankei* (2004)
* *Otouto* (2004)
* *Gokusen 2* (2005)
* *Haru to Natsu* (2005)
* *Trick TV Special* (2005)
* *NHK Taiga Drama "Kōmyō-ga-tsuji"* (2006)
* *Satomi Hakenden* (2006)

## Filim

* *Tomoko no baai* (1996)
* *Love & Pop* (1998)
* *Gamera 3: Awakening of Irys* (1999)
* *Ringu 0: Bâsudei* (2000)
* *Oboreru sakana* (2001)
* *Love Song* (2001)
* *Trick Movie* (2002)
* *Ashita ga arusa, The Movie* (2002)
* *G@me* (2003)
* *SHINOBI Heart Under Blade* (2005)
* *Trick 2* (2006)

## Anime

* *Haunted Junction* (1997) 
* *The Prince of Darkness (Nadesico)* (1998)

## Pomoinan Video

* *Rockman X4* (1997)
Lampung Mahya

**Lampung Mahya** nopo nga lampung ponindak i pinogiwis id manara masjid Turki montok mombontuk do hogot toi ko' gambar i pinobabang ontok karamayan-karamayan miagal ko'  Eid al-Fitr (Ramazan Bayramı), Eid al-Adha (Kurban Bayramı), ontok totuong Kandil, om poingompus totuong do wulan Ramadan di abantug.

Lampung Mahya nopo nga iso boogian unik do karamayan tradisional Turki. Somonu okito nogi id piipiro masjid id Balkan, miagal id Bosnia om Herzegovina, Albania, Koibutan Macedonia, koibutan kosilahon Greece, om pogun-pogun suai i pogulu nopo nga soboogian mantad do Empayar Uthamniyyah.

## Etimologi
Hogot *mahya* nopo nga mantad do *mâhiyye* (ماهيه) Turki Uthmaniyyah i pinadalin kumaa "tikid wulan" toi ko' "wulan", tohuri nopo mantad *mâh* Parsi (ماه), i kirati do "wulan". Iti nopo nga sumuku kumaa lampung i pinasang loolobi no ontok wulan Ramadan. Id piipiro toud Arab, hogot di ija'on *maḥyā* (محيا), boros ngaran lisan i kirati do "mamasi kawagu (totuong)", piagalan dii nopo nga nokopiontok tomod om goduduo hogot dii nopo nga amu mionit maya etimologi.

## Sajara

Sundung do nokotimpuun o amalan papaapui do lampung tumau ponindak ontok totuong di obitua nopo nga mantad po abad-abad pogulu do Islam, koubasanan papaapui lampung id manara montok mombontuk hogot nopo nga mantad do Uthmaniyyah.

Amu noilaan kopio soira pinointalang o lampung mahya di kumoinsan nogi. Sundung ingkaa, pinointalang ii ontok 1578 id suang travelog orientalis Jerman, Salomon Schweigger, *Eine newe Reyßbeschreibung auß Teutschland nach Constantinopel und Jerusalem*. Ontok Mansak 1588, minonuhu i Sultan Murad III do papaapui mahya ontok totuong Kandil. Nokito nogi babang Mahya maamaso pomorintaan di Selim ii om Ahmed i.

Lampung Mahya nopo nga simbol ikonik do karamayan awam Turki om noubasanan no id suang koubasanan Turki. Ontok toun 1920, noingkurian o karamayan ontok timpu Gencatan Sindata om Minomogigion o Istanbul, minonuat maya nostalgia i Yakup Kadri Karaosmanoğlu, songulun novelis Turki id suang suat abal İkdam montok popoguli do babang mahya:
“Nogonop yahai do kalangadan Ramadan i aiso douso om oomis. Haro tokou i langadon do mija-mija mongukab kodos pogulu diti, soboogian mantad dati i mahya, soboogian mantad dati nopo nga kopokitanan id Beyazıt, ruti owongi diti, pita alasu diti, otolinahas nopo, langadon tokou toinsanan do iso-iso.”
— Yakup Kadri Karaosmanoğlu

Minanahak nogi bagas o lampung-lampung dii kumaa tutumombului labus, miagal di penyair Théophile Gautier, i haro id Istanbul montok do Ramadan 1854:

Popointalang o tutumombului suai do lampung id suang istila' di miagal i kibabang, minoboros do "Nakalantoi o tulun Turki popointuhun do rombituon-rombituon id tawan om ginuno montok monuat id manara."

Ontok era moden, mahya nopo nga oruhai no maya eksklusif mantad do lampung lotirik, soira minongolon do lampung tumau di laid. Ontok timpu dinondo, lobi asaru gunoon o pimato Latin mantad ko' skrip Arab tradisional, i dominan pogulu do toun 1930-an.

## Sukuon
Banjaran Crocker

**Banjaran Crocker** mombontuk banjaran i popitongkiad boogian Pantai Barat om Pedalaman id Sabah, Malaysia. Miampai purata kinawas , ii nopo nga banjaran nulu bobos akawas id pogun diti. Pinungaran o banjaran diti tumanud ngaran di William Maunder Crocker, songulun pomorinta Borneo Koibutan ontok abad ko-19.

## Geologi
Banjaran nulu nopo diti nga mantad watu enapan i nakakat om nolopi, mantad watu togis olomi om syal i noluluhawa no. Timpak bobos akawas nopo nga Nulu Kinabalu ii no  . Kogumuan nopo wolit taman id sawat tipong  miampai tana tosiriba gunoon montok pomutanaman kontan om karanahon. Poinladosng o Lembah Tambunan ponong kosilahon banjaran nulu diti miampai kinawas  om kogumuan nopo nga karanahon misahau, om koporingan i miwolit miampai boogian koibutan kosilahon taman pomogompian diti. Oponsol o taman diti montok tudan waig kumaa mogisuusuai bawang id boogian Pantai Barat om pedalaman Sabah kohompit no Bawang Papar, Bawang Kimanis, Bawang Bongawan, Bawang Membakut, Bawang Padas om Bawang Melalap i  lumuyung kumaa ponong kotonobon taman, om Bawang Pegalan, Bawang Pampang, Bawang Apin-Apin, Bawang Tendulu, Bawang Melalap, Bawang Liawan om Bawang Tikalod i lumuyung kumaa kinoyonon di misuai (opposite direction).

## Sajara
Pinosiliu o koiyonon posorili Nulu Kinabalu sabaagi taman pogun mantad di toun 1964 om nogi Tapak Warisan Dunia koiso do pogun.Soboogian nopo mantad banjaran diti nga pinoimagon sabaagi Taman Negara banjaran Crocker mantad toun 1984. Maya Program Pemuliharaan Biodiversiti om Ekosistem Borneo (BBEC), pinoindalan piuhupan teknikal id pialatan porinta Sabah om Agensi Kerjasama Antarabangsa Jepun (JICA) montok popointutun konsep Zon Penggunaan Komuniti (CUZ) sabaagi pipilion kotoinaan montok monolibamban kobolingkaangan minonit komuniti sandad i poingion om momoguno toud id kinoyonon pongumoligan dii. Nulu Kinabalu, iso mantad nulu bobos akawas id Asia Tenggara, nopo nga soboogian mantad banjaran diti. Ontok 2014, nookunan o banjaran diti sabaagi Rizab Biosfera UNESCO, poposiliu dii sabaagi tapak koduo id Malaysia i nakaanu kookunan dii, kalapas Tasik Chini id Pahang, Semenanjung Malaysia.

## Biodiversiti
Kiwaa mogikaakawo flora om fauna id Hutan Simpan banjaran Crocker om nogi mogikaakawo songongi nokturnal bobos ogumu id 20 gouton (hutan simpan) id kinoyonon Heart of Borneo id Sabah; om kiwaa nogi piipiro ginumu spesies endemik.
## Galeri

File:Crock Range map.png|Peta banjaran nulu.
File:Sabah CrockerMountainRange-02.jpg|Banjaran nulu miampai sea of clouds.
File:Nabalu Sabah CrockerMountainRange-01.jpg|Banjaran nulu miagal di okito mantad Watas Ranau.
File:Sabah CrockerMountainRange-06.jpg|Kokitanan banjaran nulu i okito mantad Ralan Ranau–Tamparuli.
File:Tuaran Sabah ViewsFromLingSanPagoda-09.jpg|Kokitanan banjaran nulu mantad Ling San Pagoda in Watas Tuaran.


## Sukuon


## Noputan labus
*
Rahat China Kabaatan

**Rahat China Kabaatan** toi ko' **Rahat [[Campa]]** (Jawi: ; ) nopo nga rahat id boogian do Rahat Pasifik i alaab miampai lakun i kopiruba do tindal, i kohompit do kabaatan tana tagayo China (kohompit no selat Taiwan, Hongkong om nogi Makau), pulau Taiwan, semenanjung Asia Tenggara (Vietnam om kotogisan kosilahon Malaysia), Kepulauan Riau, pulau Borneo, om kepulauan Luzon kahangkum do kinoyonon soginayo 3.500.000 km ².  Rahat China Kabaatan nopo nga mioput miampai rahat China Kosilahon maya do selat Taiwan, miampai rahat Filipina maya do selat Luzon, rahat Sulu maya do selat-selat i poinsorili do kepulauan Palawan (miagal do selat Mindodro om Balabak), selat Melaka maya selat Singapura om rahat Jawa maya selat Karimata om Bangka. Boogian Rahat China Kabaatan nogi nga kohompit no do; teluk Thai, teluk Tonkin om rahat Natuna. 
Poinladsong iti id:

* Koibutan do Tana Tagayo China (China) om pulau Taiwan,
* Kotonobon Filipina,
* Koibutan Kotonobon Sabah (Malaysia), Sarawak (Malaysia) om Brunei,
* Koibutan Indonesia,
* Koibutan Kosilahon Semenanjung Tanah Melayu (Malaysia) om Singapura, miampai
* Kosilahon Vietnam.

Piipiro kapal di otutunan kopio nopo nga nakasaalom do hiti. Miagal do kapal sangod British 'Prince of Wales' om Repulse. Kapal rahat China, Arab om Belanda nogi nga noroitan do nakasaalom do hiti om soboogian nopo nga id saalom po do rahat dii.

Rahat Cina Kabaatan nopo nga nosiliu lobi oponsol tu' wawayaan do kapal rahat mantad pogun China, Jepun , Korea om Amerika kumaa Kotonobon, kumaa id Timur Tengah, India, Asia Kabaatan om Afrika. Lobi-lobi po soira nokoimbulai o torobong toi ko' pelantak petroleum om gas asli, lobi-lobi no id kowoigan Sarawak, Brunei om Terengganu. Rahat diti nogi nga sabaagi wawayaan strategik montok pamadagangan om ponginsadaan.

## Sukuon
Michelle Ferre

**Michelle Ferre** (nosusu ontok 13 Mahas 1973) nopo nga songulun mimingkono tondu Jepun. Isido nopo nga songulun bagas wartawan CNN id Jepun ii nosiliu sabaagi host do kopokitanan pomoinan.

## Filemografi

* Who Am I? (1998)
* So-Run Movie (2006)

## Pautan labus

*
Nulu Kösedağ (Ağrı)

**Nulu Kösedağ** (), nopo nga nulu i poinladsong id watas Eleşkirt id Ağrı, Turki. Kinoyonon diti nopo nga lobi kuang 20&nbsp;km mantad longkod do watas Eleşkirt

## Geologi om geomorfolgi
Kösedağ nopo nga iso mantad piipiro nuluhon bobos akawas id Ağrı. Nulu nopo diti nga poinladsong id koibutan do longkod watas Eleşkirt. Nulu nopo diti nga piomuangan do duo nulu, Big Kösedağ om Little Kösedağ. Little Kösedağ nopo nga kikinawas do .

## Galeri

## Sukuon
Eleşkirt

**Eleşkirt** (Boros Kurdish: Zêdikan) nopo nga kakadayan do wilayah Ağrı, Turki. Iti nopo nga tirikohonon montok watas Eleşkirt. Populasi id kinoyonon diti nopo nga soginumu  10,191 (2021). Ngaran do kinoyonon diti nopo nga koundolihan mantad **Alashkert**, bagas do longkod pontadbiran id kinoyonon di, nga baino otutunan sabaagi iso kampung i pinungaranan do Toprakkale. Otutunan iti sabaagi Vagharshakert tumanud do toud di timpu pintangaan. Maamaso do Pisangadan Rusia-Turki 1877-1878, sampapas mantad mogigion nopo nga tulun do Armenia om pointongkop do Kurd om Turki.

Luguan kinoyonon diti nopo nga i Ramazan Yakut (Parti Felicity ).

## Tulun di bobos otutunan

* Şakiro

## Sukuon
Hanaya Yohei

**Hanaya Yohei** (1799–1858) nopo nga songulun  i minongukab do restoran om mogogonsok Jepun i miampai umum nopo nga roiton sabaagi minomonsoi sushi nigiri woyo Tokyo (Edomaezushi) id kolimpupuson do timpu Edo. Roiton nogi isido sabaagi minomonsoi sushi nokoburu i noiktiraf do pointongkop pomogunan.

## Koposion
Nosusu i Hanaya id Reiganjima, Edo (baino nopo nga otutunan sabaagi Shinkawa, Tokyo). Di toun1810,  minongukab isio do restoran sushi, Hanaya, id Honjo, Edo (timpu baino nopo nga Honjo, Tokyo).

Minomonsoi i Hanaya do kawo wagu montok sushi, *nigirizushi*, i suusuai mantad ko' *[[oshizushi]]* di haro mantad, id kotimpuunon do timpu Bunsei (1818-1830).

Sushi id timpu diti nopo nga winonsoi mantad sada wagu naanu mantad Teluk Tokyo. Iti nopo nga mangada do roromu di otutunan id timpu dinondo miagal do tontolu salmon. Hali pia Tokyo nopo nga kakadayan id disan rahat, koumoligan do taakanon nopo nga kakal kasari do katangaban sobolum nowonsoi o kaban posogitan. Montok mongilag do orumbak, okuri onsokon di Hanaya toi ko' ralatan o sada miampai kisap toi ko' cuka. Orotian i sokiro tulun ginumuan nopo nga au orohian do daging tian do tuna i kilunok tu' oruhai do apasa. Perapon di Janaya o daging taragang miampai aiso lunok momoguno do kisap. Kalapas di, posurungon disio o tonsi sada di pinigis miampai takano kicuka kisaiz tagayo tumanud do standard timpu baino. Misuai kopio o sushi timpu disio miampai do stereotaip "sada mata" timpu baino.

Napatai i Hanaya di toun 1858 maamaso umul do 60 toun.

Nansakan di Hanaya nopo nga mantad do kowoowoyoon mangakan-ngakan id Jepun antakan do timpu di. Id toun-toun kotimpuunon, songulun chef nopo nga momonsoi sushi sabaagi sambilan. Om mantad di, nokoimbulai o kadai sushi di omura. Kalapas nantaban do kerajaan o kadai taakanon diti, restoran sushi nopo nga nosiliu sabaagi restoran tapangkal.

## Intangai nogi

* Sajara do sushi

## Sukuon

## Noputan labus
* Hanaya Yohei's sushi
* ''The Mysterious Life of Hanaya Yohei'' (華屋与兵衛　謎の生涯; in Japanese)
* Hanayayohei-Japanese restaurant
Mariko Kaga

nopo nga mimingkono Jepun.

## Karaja
Nokito id Shibuya, mingkono i Kaga id suang drama televisyen *Yonjū hassai no teikō* ontok 1962. Nointutunan isido maya kono femme fatale id filim miagal do *[[Pale Flower]]* om *Getsuyōbi no Yuka*. Nokotorimo isido Kinuyo Tanaka Award id Mainichi Film Awards ontok 2014 montok karaja dau id filim.

## Filmografi nopili

### Filim
**[[A Legend or Was It?]]* (1963)
**[[Pale Flower]]* (1964)
**Getsuyōbi no Yuka* (1964)
**[[With Beauty and Sorrow]]* (1965)
**[[Silence Has No Wings]]* (1966)
**[[Yūgure made]]* (1980)
**[[Muddy River (film)|Muddy River]]* (1981)
**[[Dotonbori River]]* (1982)
**[[Haru no Kane]]* (1985)
**[[Chōchin (film)|Chōchin]]* (1987)
**[[Hana Yori Dango Final]]* (2008)
**[[Patisserie Coin de rue]]* (2011)
**[[Kamisama no Karute|In His Chart]]* (2011)
**The Lone Ume Tree* (2021)

### Televisyen
**Yonjū hassai no teikō* (1962)
**[[Asunaro Hakusho]]* (1993)
**Toshiie and Matsu* (2002), Tatsu
**[[Hana Yori Dango (TV series)|Hana Yori Dango]]* (2005)
**[[Hana Yori Dango Returns]]* (2007)
**[[Gō (TV series)|Gō]]* (2011), Lady Ōba
**[[From Five to Nine]]* (2015)
**[[Minami-kun no Koibito|Minami-kun ga Koibito!?]]* (2024), Yuriko

## Sukuon

## Noputan labus
*
Honjo, Tokyo

nopo nga ngaran do  sombol id Sumida, Tokyo, om bagas do wad (Honjo-ku) id kakadayan do Tokyo, i au no gunoon id timpu baino. Di toun 1947, soira nulud kawagu o 35 wad id Tokyo sumiliu do 23, piniamung iti miampai wad Mukojima id disan do kakadayan montok mombontuk do wad Sumida nokoburu.

## Sombol
Bagas wad Honjo nopo nga kohompit no watas i noroitan id siriba diti: 

* Azumabashi
* Chitose
* Higashikomagata
* Honjo
* Ishiwara
* Kamezawa
* Kikukawa
* Kinshi
* Kotobashi
* Midori
* Mukojima
* Narihira
* Ryōgoku (watas sumo)
* Taihei
* Tatekawa
* Yokoami
* Yokokawa

## Kinoyonon di pinungaranan momoguno do Honjo

* Sikul Takawas Honjo
* Stesyen Honjo-Azumabashi 
* Taman Honjo Matsuzaka-cho
Ryōgoku

**** nopo nga watas id Sumida, Tokyo. Kinoyonon diti nopo nga nosorilian di mogikaakawo watas id Sumida, Chūō, om wad Taitō: Yokoami, Midori, Chitose, Higashi Nihonbashi, om Yanagibashi.

## Sajara

Di toun 1659, Sunsuyon Ryōgoku nopo nga winonsoi, sumoborong do Bawang Sumida i kopiruba do Bawang Kanda id boogian panansawa. Ngaran dau nopo nga kirati do "duo wilayah", mantad do piomungan Edo (ponogulu Tokyo id Wilayah Musashi) om Wilayah Shimōsa. Watas diti nopo nga nakaanu ngaran mantad do sunsuyon diti. 

Apat nohopod om turu rōnin nopo nga minonuli kawagu montok kinapatayan do luguan diolop, i Asano Naganori, miampai sinumuang id walai ponokisaap diolo, i Kira Yoshinaka, di toun 1703. Soboogian do walai di nopo nga tinamangan id taman awam id Ryōgoku.

Stesyen Ryōgoku nopo nga misombol miampai do watas Yokoami nopo nga nukaban di toun 1904, i minongigit do koritapui id kinoyonon diti.

Ryōgoku nopo nga panakawalai do Muzium Edo-Tokyo.

## Sumo
Gama do nowonsoi o sunsuyon Ryōgoku id kinoyonon diti, maamaso do timpu Edo, boogian Tokyo diti nokosiliu do oponsol miagal do Ueno om Asakusa. Gusti sumo nosiliu lobi popular gama do sumo Kanjin, iso pialaan di pohoroon montok monimung tusin montok momonsoi do kuil. Pialaan diti nopo nga pohoroon id kuil Eko-in.

Roiton o Ryōgoku sabaagi longkod sumo profesional. Kogumuan do kinoyonon montok pinludaan toi ko' *[[heya]]* nopo nga poinlongkod do hilo.

Stadium Ryōgoku Kokugikan di kumoiso montok sumo nopo nga nopongo di 1909. I kawawagu wonsoyo nopo nga di toun 1985 id watas Yokoami, ponong koibutan do  Ryōgoku. Tolu mantad onom pialaan rasmi tounan sumo profesional nopo nga pohoroon id kinoyonon di antakan do wulan Milatok, Mikat om Manom id Ryōgoku Kokugikan.

## Palajalan
Lembaga Pondidikan Kakadayan Sumida nopo nga mongulud do sikul tosiriba om sikul takawas id kinoyonon diti. 

Pinozon o Ryōgoku kumaa Sikul Tosiriba Ryōgoku om Sikul Takawas Ryōgoku(両国中学校).

## Tulun di otutunan kopio
Tulun di otutunan kopio kipionitan miampai Ryōgoku nopo nga kohompit no i Katsu Kaishū, tulun pogun om nogi jurutera tantara rahat, i nosusu id kinoyonon dii antakan di toun 1823. Novelis Ryūnosuke Akutagawa nogi nga sinumukod id watas diti. Kowoowoyoon id televisyen om nogi bagas do surupu Dewan Majlis Kyosen Ōhashi nogi nga nosusu id kinoyonon dii.

## Sukuon
Asano Naganori

nopo nga *[[daimyō]]* id Akō Domain id Jepun (1675–1701). Pamarait nopo disio nga ***Takumi no Kami*** (). Otutunan isio sabaagi songulun i pinopoimbulai do piipiro siri koligaganan i pinosusui kawagu id suang do susuyan *[[Chūshingura]]* (popohompit do apat nohopod om turu ronin), iso tema di korohian id kabuki, jōruri, miampai buku om filem do Jepun.

## Biografi
Nosusu isio id Edo sabaagi tanak totuo di Asano Nagatomo. Paganakan disio nopo nga rapang do tinimungan Asano i sinakagon utama nopo nga id Hiroshima. Taki dau, i Naganao nopo nga noonuan do jawatan *[[daimyō]]* Ako miampai 50 noribu *[[koku]]*. Kalapas napatai Naganao di toun 1671, naanu di Nagatomo o jawatan dii, nga napatau di toun 1675, tolu toun kalapas dii. Sinumoooli i Naganori do tapa dau maamaso kiumul do siam toun.

Di toun 1680, nalantik isido montok mogigit do jawatan *Takumi no Kami*, momuruan portukangan id mahkamah empayar, nga jawatan diti nopo nga nominal, miahal nogi jawatan suai i pinatahak do samurai maamaso timpu di, om haro no o rati kapamantangan. Sabaagi songulun daimyō id kinoyonon di tokoro diti, impiiro isio nolantik kumaa id upis tokoro id Keshogunan Tokugawa. Di toun 1683, nolantik isio kumoinsan sabaagi songulun mantad duo tulun pegawai montok sumiliu luguan walai utusan mantad mahkamah empayar kumaa Keshogunan. Iti nopo timpu kumoinsan disio nokoruba di Kira Yoshinaka, *[[kōke]]* kipangkat takawas, momuruan do ababayan ponguludan id Keshogunan, i monuhu do pegawai id suang do kowoowoyoon monorimo tombului toponsol mantad Kyoto.

Maamaso di 1694, noontok isio do toruol serius. Gama do aiso tanak, aiso o nokotungkus maamaso di. Soira apatai songulun daimyo miampai aiso tumungkus, uriason do keshogunan o walai dau, om saladan o tana; mononokodung nopo nga kosiliu do *[[rōnin]]*. Montok mongilag do ahal diti, nanu disio o tadi kusai dau Asano Nagahiro, rinoitan do Daigaku, i notorimo di shogun sabaagi tumungkus dau.

Di toun 1701, nalantik isio montok timpu kumoinduo kumaa id upis di miagal. Noroitan do timpu di nopo nga araat pionitan disio miampai di Kira Yoshinaka, om nokoingkawas o pioduhan diolo.

Id tadau kapatayon disio, minangakang isio do gayang disio om mumbal do mamatai di Kira id Koridor Pines id Istana Edo (baino nopo nga otutunan sabaagi Tokyo). Notogu isio nga au nakaanu minamatai di Kira. Id timpu dii nogi, Tokugawa shōgun Tsunayoshi di kolimo nopo nga mongukun disio montok popoindalan do seppuku, i pinoindalan disio kalapas minonuat do hiis kapatayon disio:

## Kapatayon om legasi
Linobong isio id Sengaku-ji.

Mononokodung disio nopo nga nosiliu do ronin soira sinaladan do Keshogunan o wilayah dau. Id siriba do puruanan di Ōishi Kuranosuke, sundung po tu miagal di, minonuli yolo kumaa kinapatayon do luguan diolo miampai minamatai di Kira Yoshinaka id walai disio id Edo di 15 Milau 1702. Bagas mononokodung diti notutunan kopio sabaagi apat nohopod om turu *rōnin*, om ponulian diolo kipangkat sabaagi kumoiso mantad di otutun kopio id Jepun.

## Pambasa'an potilombus
*

## Noputan labus
*" Asano Naganori"  at the SamuraiWiki
Ahmet Mete Işıkara

**Ahmet Mete Işıkara** (22 Gumas 1941–21 Milatok 2013) nopo nga songulun surupu geofizik om saintis gogor pomogunan Turki, i nointutunan miampai goos dau montok papaharo kopurimanan awam kokomoi koonuan do pongoligan maamaso gumogor pomogunan.

## Toun-toun osopung
Nosusu i Işıkara ontok toun 1941 id Mersin. Ontok toun 1947, minongoi isio id sikul tosiriba om ontok toun 1954 kuminaa id sikul manangah tosiriba id Mersin. Kalapas do nopupusan sikul takawas id Mersin, mininsingilo isio id Universiti Istanbul om nopupusan o ponginabasan dau ontok toun 1965. Toun di miagal, minonimpuun isio buruon akademik dau sabaagi mongunguhup geofizik id Fakulti Sains. Pinotilombus dau o ponginabasan dau id Kolej Imperial London om Universiti Göttingen.

Minanansawo i Ahmet Mete Işıkara ontok toun 1969 miampai di Aysel Ahıska, tanak di Necmi Rıza Ahıska, songulun susuminding. Mantad pisasawaan diti, nosusu o tanak kusai, Cengiz om tanak tondu, Yeşim.

## Buruon
Gisom 1976 mininsingilo i Işıkara kokomoi do kemagnetan daratan. Ontok 1976 gisom 1983, minonokodung isio sabaagi luguan Koisaan Geodesi om Geofizik Kabansaan Turki om nogi Suruhanjaya Aeronomi ontok 1976 gisom 1983.

Mantad 1979 gisom 1982, isio nopo nga mongungulud Tinimungan Karaja Eropah montok Poninduan Gogor Pomogunan, om ontok toun 1980-1983 mobi isio do Turki id suang Jawatankuasa Tabaal Gogor Pomogunan Majlis Eropah.

Ontok toun 1985, suminuang isio do Universiti Boğaziçi, om notuduk sabaagi do mongunguhup pangarah Longkod Ponoriukan Gogor Pomogunan Balai Cerap Kandili. Ontok toun 1991, nosiliu isio do pangarah balai cerap, om minonokodung id jawatan diti gisom toun 2002.

Kalapas guminogor pomogunan İzmit 1999, miningguli isio moboros kumaa tulun ginumuan id televisen montok papaharo kopurimanan do kotinoligan maamaso gumogor pomogunan. Id timpu diti, nakaanu isio do pongundadait *Deprem Dede* (boros Inggeris: *Grandpa Earthquake*). Nointutunan o patod dau "Amu mamatai o gogor, bongunan i mamatai".

Ontok toun 2003, notuduk isio sabaagi luguan Koisaan Kotoundaan montok Koligaganan om Pinludaan montok Gogor Pomogunan i pinoturidong nogi (boros Turki: *Afete Hazırlık ve Deprem Eğitimi Derneği* (AHDER)). Işıkara, ontok timpu tohuri dau do monokodung sabaagi luguan perunding Tulan Sabit Aragang Turki.

## Pulitik
Minongumbal i Işıkara do sumuang pulitik id suang pilihan raya umum 2002, monongkiala montok tirikohon id parlimen mantad Parti Laluan Sejati (DYP). Tumanud sistem pilihan raya Turki, parti di amu nakalantoi monorimo okuri mantad 10% do oinsanan undi nga amu oboyo kaanu do tirikohon id parlimen. Id suang pilihan raya 2002, nokotorimo o DYP okuri mantad 10% om amu nokosuang parlimen i Işıkara.

## Kinapatayon
Minidu pogun i Ahmet Mete Işıkara ontok 21 Milatok 2013 sabap do kokurian pomuhabaan id iso lamin pongusapan id Istanbul, kinoyonon dau nousapan mantad po 44 tadau isio id unit pongusapan rapi. Nolobong isio id Tana Pamalabangan Feriköy, Istanbul.

## Legasi
Id Mersin, pinungaranan o iso sikul tosiriba tumanud do ngaran dau.

## Sukuon
Tongkurangoh

**Tongkurangoh** (***Medinilla speciosa***) nopo nga iso kawo susumuni epifit saka id suang do genus *[[Medinilla]]* mantad tinimungan do Melastomataceae.

## Etimologi
*Medinilla* pinungaranan mantad do José de Medinilla y Pineda, songulun gabenor Mauritius (maamaso di nopo nga otutunan sabaagi do Kopulauan Marianne) di toun 1820.

## Kokomoi
*Medinilla speciosa* nopo nga kikinawas miampai purata . Puun renek malar hijau diti nopo nga kiguas di mirapang om roun otomou belulang i misulak (kininaru gisom  om linaab , miampai tuhat di pointalang. Tusak-tusak tongokoro di olumis miampai kiwaranan aragang tomulok om pinaasil mantad bulir tagayo id guas di aragang-ragang. Timpu mongusak nopo nga id koimpuunon do timpu talasu gisom timpu magalang. Soira oungkalad, poingkakal o rasem beri diti lobi kuang sobulan, daamot do magandad pun dii do mongusak kawagu. Tua dau nopo nga obulugu, om aragang omulok di omulok po nga osohug-obuluo soira oonsok.

Gunoon o tongkurangoh diti sabaagi rusap tradisional, maya robuson, soduhon toi ko' akanon toomod. Akanon o tua' diti do tondu monontian sabaagi suplemen kolidasan om nogi sabaagi pongusap montok sadaanon, notogu kabang, antiradang, antibarah om nogi antibakteria.

## Kinoyonon sunion
Susumuni diti nopo nga haro miampai semulajadi id Borneo, Jawa, om Filipina. Id Borneo, okito iti id posorili do Taman Pogun Kinabalu, Malaysia. Sunion do tongkurangoh diti nogi nga kohompit no semenanjung Malaysia (Pulau Pinang, Perak, Pahang, Selangor), Jawa, Sumatera, Kepulauan Sunda Kecil (Sumbawa, Lombok), Sulawesi, Maluku, om Borneo.

## Habitat
Spesies diti nopo nga koubasan no sumuni id talun konuluhan om orohian id kinoyonon di olungung om tana di asagub, miampai kinawas id pialatan do  om  id sawat do tipong rahat.

## Galeri

Fail:Medinilla_speciosa2.jpg|alt=Plant of Medinilla speciosa|Susumuni *Medinilla speciosa*
Fail:Medinilla_speciosa1.jpg|alt=Flowers of Medinilla speciosa|Tusak *Medinilla speciosa*
Fail:Melastomataceae_-_Medinilla_speciosa.JPG|alt=Blossoms and leaves of Medinilla speciosa|Noungkalad om roun *Medinilla speciosa*
Fail:Melastomataceae_-_Medinilla_speciosa-1.JPG|alt=Blossoms of Medinilla speciosa|Nungkalad do *Medinilla speciosa*


## Sukuon
Tondiramai

**Tondiramai** *(*Ngaran saintifik:***Debregeasia longifolia)*** nopo nga puun renek tagayo i sumuni gisom 5 meter kinawas. Tondiramai diti nopo nga sumuni id kinoyonon di oyopos mantad rinata gisom 1500 meter. Koubasan nopo nga okito id India, Sri Lanka, Myanmar, Indo-China, kotonobon China om Malesia. Id Kakadayan Matupi, Dagu, **Tondiramai** diti nopo nga otutunan sabaagi do ***Haikaeng Thing***.   Guas dau nopo nga gunoon montok momonsoi do tohun om serat i gunoon montok papaasil tali tansi. Onuon o serat mantad kulit kayu nopo nga gunoon montok momonsoi do walai.

## Sukuon

## Noputan labus
* Details and pictures
* Debregeasia longifolia : Orange Wild Rhea
*
*
Gosing

Gosing (Ngaran saintifik: ***Melastoma malabathricum***), otutunan nogi sabaagi **Malabar melastome**, **Indian rhododendron**, **Singapore rhododendron**, **planter's rhododendron** om **senduduk** (boros Melayu), nopo nga susumuni kitusak id suang do paganakan Melastomataceae mantad do Seychelles, tropika om subtropika Asia kumaa Australia om kopulauan Pasifik kotonobon. Hali pia koubasan o ngaran, gosing diti nopo nga aiso pionitan miampai rhodedendron di pointopot, om poinsuang id klad Rosids om miadang do klad Asterids. Susumuni diti nopo nga koubasan no okito id kinawas 100 meter gisom 2,800 meter id padang kisakot om nogi talun di aranggang. Gunoon iti id suang do pongusapan id piipiro kinoyonon id pomogunan diti, nga nosiytihar sabaagi susumuni koligogon id Amerika Syarikat. *M. malabathricum* nopo nga hiperakumulator aluminium i noilaan, om gunoon montok fitoremediasi.

## Taksonomi
Taksonomi genus Melastoma nopo nga nuru haro pogintangan kawagu di poinggonop. Ponoriukan genetik pogulu nopo nga nokotorbit mantad di toun 2001, gisom toun 2013, nga pogintangan kawagu kokomoi dilo nopo nga aiso po. Di toun 2001, pinosogu di Karsten Mayer montok poposuang do pogintangan kawagu kawo *[[Melastoma affine]]* om kawo suai id suang do *M. malabathricum*.

Id Australia, kogumuan do pihak kikuasa di baino nopo nopo nga au monorimo diti; monorimo no populasi susumuni mantad Australia Kotonobon, Wilayah Koibutan, Queensland om koibutan kosilahon Kabaatan Wales Wagu kakal noiktiraf sabaagi Melastoma affine, suai ko' pihak kikuasa id Queensland. Populasi Australia sabaagi do rumpai, kiwaa tusak di misuai, miagal do id Warraroon Reserve, Lane Cove, Sydney, lobi osodu kumaa kabaatan mantad sunion sandad M. affine, nopo nga susumuni i pinointutun sabaagi spesies *M. malabathricum*  diti.

## Kotolinahasan
Sumuni o *M. malabathricum* miampai olias id piipiro kawo tana, mantad tipong rahat gisom kinawas 3000 meter. Iti nopo nga susumuni poinrindog, kitusak obibas i sumuni gisom lobi kuang 3 meter. Gosing diti nopo nga susumuni kirapang om aragang o guas dau miampai nolikupan do sisik kihulu om hulu-hulu tongokoro. Otigas o roun, kibontuk do pisau elips miampai tintod di obulugu, kininaru 7 cm, om haro tolu tuhat tapangkal u misuai mantad tintod kumaa tompok. Igitan o tusak diti id cymes terminal toniba soninaru 2 gisom 8 sentimeter. Tusak dau nopo nga kiwarana taragang omulok, osohug toi ko' osohug tomulok. Tua' gosing nopo nga tua' beri, i ababak soira oonsok montok popokito do pulpa obulou i olomok om linsou orin.

## Intangai nogi
Katayadan do susumuni endemik id Kopulauan Mariana

## Sukuon

## Noputan labus

* Sandakan Rainforest Park - Medicinal Plants